als_Latn dik_Latn sag_Latn
BitTorrent, kompania përgjegjëse për zhvillimin e teknologjisë novatore, që kryen shkëmbimin e materialeve në mënyrë pirate në internet, po merr një drejtim të ri. Shefi Ekzekutiv i Marketingut për BitTorrent, Matt Mason, thotë se kompania është duke planifikuar të “lidhet me industrinë e filmave e të muzikës dhe të shpërndajë ligjërisht filma, muzikë, dhe libra online. Me sa duket, BitTorrent dëshiron të provojë se mund të shkojë përtej ofrimit të shkarkimeve falas duke gjeneruar më shumë shitje. Tashmë kompania ka mbi 160 milionë përdorues të softuerëve të saj, BitTorrent dhe uTorrent.
Kompania thotë se rreth 40 milionë të përdoruesve të saj janë aktivë, pra, më shumë se Netflix dhe Hulu. Mason deklaroi se BitTorrent po përpiqet ta kthejë shërbimin e saj në një bashkëpunim të mirëfilltë me industrinë në fjalë. “Njerëzit nuk e dinë se ne jemi një kompani. Ata mendojnë se jemi dy të rinj në një bodrum në Suedi,” tha Mason.
Mason pranon se ndalimi i shkarkimeve të paligjshme të filmave dhe muzikës do të jetë një fitore e madhe për kompaninë.
(Herë të lexuara: 171)
als_Latn als_Latn als_Latn als_Latn